Nelson Rockefeller
<s>Nelson Oldrič Rokfeler (; Bar Harbor, Mejn, 8. jul 1908 — Menhetn, Njujork, 26. januar 1979) je bio 41. potpredsednik Sjedinjenih Država u periodu od 1974. do 1977.</s><s>Služio je u administraciji predsednika Džeralda Forda.</s><s>Osim toga je bio 49. guverner Njujorka u periodu od 1959. do 1973, a na raznim položajima je služio i u Ruzveltovoj, Trumanovoj i Ajzenhauerovoj administraciji.</s><s>Bio je član porodice Rokfeler, unuk Džona D. Rokfelera, i takođe je bio poznati biznismen, kolekcionar umetničkih dela i filantrop.</s>

<s>Rokfeler je bio republikanac, ali je imao relativno liberalne stavove koji su načelno bili bliži stavovima Demokratske stranke.</s><s>U njegovo vreme, umereni članovi Republikanske stranke su nazivani „Rokfelerovim republikancima“.</s><s>Kao guverner Njujorka od 1959, do 1973, između ostalog je proširio Državni univerzitet u Njujorku, zalagao se za ekološka pitanja, proširio je ustanove i osoblje za medicinsku negu i formirao je Državni savet Njujorka za umetnost.</s><s>Nakon što je neuspešno pokušavao da izbori republikansku predsedničku nominaciju 1960, 1964, i 1968, služio je kao potpredsednik (po 25. amandmanu) od 1974. do 1977. u administraciji predsednika Džeralda Forda, ali se nije pridružio predsedniku Fordu u republikanskoj kandidaturi 1976, što je označilo njegovo povlačenje iz politike.</s>

<s>Kao biznismen bio je predsednik Rokfelerovog centra.</s><s>Rokfeler je sakupio značajnu zbirku umetničkih dela, i zalagao se za javni pristup umetničkim delima.</s><s>Bio je u odboru, blagajnik i predsednik Muzeja moderne umetnosti u Njujorku a osnovao je Muzej primitivne umetnosti 1954.</s><s>Što se tiče filantropskog rada, uspostavio je Američki međunarodni savez za ekonomski i socijalni razvoj 1946, a sa svojom četvoricom braće je osnovao i pomogao u upravljanju Fonda braće Rokfeler 1940.</s>

<s>Literatura</s>

<s>(1. tom najobimnije biografije o Nelsonu, ikada napisane.</s><s>Autor je imao pristup mnogim dokumentima u Rokfeler arhivskom centru koje je koristio u svom istraživanju, ali je umro pre nego što je napisao 2. tom, koji je trebalo da pokriva ključni period od 1959 do 1979.)</s>

<s>Spoljašnje veze</s>

<s>Arhivski centar Rokfeler: Nelson Rokfeler , detalji o kolekciji javnih i privatnih dokumenata dostupnih istraživačima Centra.</s><s>The Rocky Roll  Prošireni portret Magazina Tajm o Nelsonovoj kampanji za guvernera Njujorka 1958.</s>

<s>Američki političari
Potpredsjednici SAD
Guverneri New Yorka
Članovi Republikanske stranke (SAD)
Antikomunisti
Porodica Rockefeller</s>

